עוצרים את איריס, אין כוח לאחר ליל שימורים זה של שינה טרופה של רבע שעה כל שעתיים. והעשן מהסיגריות הניצחיות של מיכה לא מפריע כל כך לדודו עכשיו. למה לא יבוא רגע מיכה לפה וינשוף בפניו עשן סיגריות רק כדי להתמסטל קצת, הרי לא זה מה שזה עושה? ואיריס חוזרת לסלון ללא מילה ומעיפה מבט אל המסך (ערוץ ההיסטוריה) ומשם אל המרפסת, די קרוב למיכה ולעשן הסיגריות, אבל רק לראות את הבוקר הזה שאולי, עדיין מקווה, יזרים ניסים אל הבית הזה, שלא ראה נס זה עשרים שנה.